MESTSKÝ ÚRAD V ŽILINE

Materiál na rokovanie                                                                                                                               Mestského zastupiteľstva v Žiline

Číslo materiálu: _41_/2010

K bodu programu

Návrh na schválenie

	 Žiadosť o nenávratný finančný príspevok z ROP, Opatrenie 3.2 Podpora a rozvoj
      infraštruktúry CR, oblasť podpory 3.2b – Neinvestičné aktivity v CR, pre projekt:

                    „Partnerstvom k podpore cestovného ruchu    
                               turistickej destinácie Žilina“                                     

Materiál obsahuje:                                                                Materiál prerokovaný:
1. Návrh na uznesenie                                                           Mestská rada                                  
2. Dôvodová správ                                                                Komisia finančná                  
3. Vlastný materiál                                                                Komisia cestovného ruchu                                                                                                                                         
	a miestneho rozvoja

Predkladá:
Ing. Viliam Mikuláš
prednosta Mestského úradu v Žiline 

Zodpovedný za vypracovanie:
Ing. Pavel Požoni                                                                                                                                                                                  zástupca prednostu Mestského úradu v Žiline

Žilina, apríl 2010

NÁVRH NA UZNESENIE

Uznesenie č.___/2010

Mestské zastupiteľstvo v Žiline

I.	schvaľuje

a)	predloženie žiadosti o NFP v rámci výzvy ROP – 3.2b - 2010/01 za účelom realizácie projektu „ Partnerstvom k podpore cestovného ruchu turistickej destinácie Žilina“, ktorého ciele sú v súlade s územným plánom mesta a platným Programom hospodárskeho a sociálneho rozvoja mesta,

b)	 zabezpečenie realizácie projektu po schválení žiadosti o NFP,

c)	financovanie projektu vo výške 5 % z celkových oprávnených výdavkov na projekt,                 t. j. vo výške 15 000,00 EUR.

DÔVODOVÁ SPRÁVA

Mesto Žilina pripravuje do predmetnej výzvy ROP-3.2b-2010/01 - Neinvestičné aktivity v CR, ktorá bola vyhlásená 26. 2. 2010 s termínom uzávierky 28. 5. 2010, žiadosť o poskytnutie NFP na realizáciu projektu s názvom „Partnerstvom k podpore cestovného ruchu turistickej destinácie Žilina“. 

Povinnou prílohou žiadosti je aj navrhnuté uznesenie, a preto je ho potrebné schváliť do termínu podania žiadosti na MVRR SR. 

Po schválení žiadosti o poskytnutie NFP, je Mesto Žilina pripravené zabezpečiť realizáciu uvedeného projektu.

Predkladaný návrh na realizáciu projektu je v súlade s platným Programom hospodárskeho a sociálneho rozvoja mesta ako v súlade s územným plánom mesta.

Výzva ROP definuje dve oprávnené činnosti. Prvou činnosťou sú aktivity zamerané na propagáciu regiónov s výstupom systematických informačných a propagačných materiálov samosprávneho kraja pre oblasť CR (nie je určená pre obce a mestá).  
Druhou činnosťou je podpora a efektívne fungovanie partnerstiev medzi aktérmi CR a regionálnych klastrov za podmienky, že vedúcim subjektom je orgán územnej samosprávy (obec, mesto, VÚC) a územná príslušnosť partnerstva pokrýva alebo čiastočne pokrýva územia, ktoré sú v Novej stratégii CR SR do roku 2013 definované ako územia s medzinárodným a národným významom. Projekt bude orientovaný do tejto činnosti, kde očakávaným výstupom sú:

-	klaster alebo iný typ zmluvného partnerstva
-	systematické informačné, propagačné a marketingové materiály na úrovni dotknutého územia, minimálne v dvoch cudzojazyčných mutáciách určené pre distribúciu v tlačenej forme (brožúry, publikácie a pod.)
-	 komplexný internetový informačný portál týkajúci sa dotknutého územia
-	podujatie zorganizované s cieľom prezentácie atraktivity (produktov CR na dotknutom území).

Mesto Žilina bude vedúcim subjektom partnerstva, pričom účastníkmi budú: Euroregión Beskydy, TIK mesta Žilina n.o. a Regionálne komora SOPK Žilina.

Fiškálny dopad projektu na rozpočet mesta je 15 000,00 EUR.

VLASTNÝ MATERIÁL

Žiadosť o nenávratný finančný príspevok z ROP, Opatrenie 3.2 Podpora a rozvoj
infraštruktúry CR, oblasť podpory 3.2b – Neinvestičné aktivity v CR, pre projekt:

„Partnerstvom k podpore cestovného ruchu
turistickej destinácie Žilina“

Do projektu s názvom „Partnerstvom k podpore cestovného ruchu turistickej destinácie Žilina“ sú okrem mesta Žilina zapojený aj ďalší traja vyššie uvedení partneri.
 
Prvou aktivitou (výstupom) projektu bude vytvorenie zmluvného partnerstva zúčastnených partnerov, ktoré vytvorí predpoklady pre ďalšie spoločné aktivity v dlhšom časovom horizonte. 

Druhou aktivitou (výstupom) bude vydávanie systematických informačných, propagačných a marketingových materiálov minimálne v dvoch jazykových mutáciách. Konkrétne pôjde                   o  vydanie publikácií a brožúr a iných propagačných tlačených materiálov o meste Žilina (kam za kultúrou, kam za športom, kam s celou rodinou, kam v Žiline, kam na niečo dobrého, a pod.). Ďalšími propagačnými materiálmi budú komplexné publikácie a brožúry o meste a okolí. Vzhľadom na to, že ide o partnerský projekt, budú vydané aj propagačné materiály o Euroregióne Beskydy, TIK mesta Žilina n.o. a RK SOPK Žilina. Časť informačných a propagačných materiálov bude vydaná aj na CD a DVD nosičoch. 

Treťou aktivitou (výstupom) bude komplexný internetový portál v TIK mesta Žilina n. o. (doplnenie jestvujúceho), týkajúci sa dotknutého územia.

Štvrtou aktivitou (výstupom) budú podujatia s cieľom prezentácie mesta Žilina a okolia
 na veľtrhoch CR v ČR, PR, Bratislave a pod.

Maximálne celkové oprávnené výdavky na projekt sú stanovené riadiacim orgánom                                       na 300 000,00 EUR. Z toho povinný minimálny 5 % podiel mesta predstavuje                           15 000,00 EUR. V súčasnom období nevieme presne určiť výšku výdajov na tento projekt, preto sa dáva schvaľovať maximálne možná čiastka.

Začiatok realizácie projektu predpokladáme vo štvrtom štvrťroku 2010. Doba realizácie projektu bude cca 36 mesiacov. Maximálne možná doba realizácie projektu                       je 42 mesiacov od podpisu zmluvy o poskytnutí NFP.

PRÍLOHY

Materiál je bez príloh.